Държавен вестник, бр. 67, 2016 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  67
МИНИСТЕРСТВА 
И ДРУГИ ВЕДОМСТВА
КОМИСИЯ ЗА ФИНАНСОВ 
НАДЗОР
ПРАВИЛНИК 
за устройството и дейността на Комисията за 
финансов надзор и на нейната администрация
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се уреждат основните 
въпроси, свързани с устройството и дейността 
на Комисията за финансов надзор, наричана 
по-нататък „комисията“, и със структурата и 
функциите на нейната администрация.
Чл. 2. (1) Комисията е специализиран 
държавен орган за регулиране и финансов 
надзор с цел защита интересите на инвести­
торите, застрахованите и осигурените лица, 
осигуряване на стабилност, прозрачност и 
доверие на финансовите пазари и осигуряване 
на адекватна и стабилна инфраструктура на 
финансовите пазари.
(2) Комисията осъществява дейността 
си въз основа на принципите на законност, 
публичност, колегиалност, взаимодействие и 
сътрудничество.
(3) Комисията при осъществяване на своите 
правомощия е независима от органите на из­
пълнителната власт и се отчита за дейността 
си пред Народното събрание.
(4) При осъществяване на своята дейност 
комисията взаимодейства с органите на съдеб­
ната власт, органите на изпълнителната власт 
и другите държавни институции, невключени 
в системата на изпълнителната власт.
Чл. 3. (1) Комисията е юридическо лице на 
бюджетна издръжка със седалище в София. 
(2) По бюджета на комисията постъпват 
приходите от:
1. такси;
2. продажбата на периодични издания, 
издавани от комисията, и от продажбата на 
формуляри;
3. субсидия от централния бюджет;
4. международни проекти и програми;
5. други източници и дейности, разрешени 
от закона.
Чл. 4. (1) Дейността на комисията и под­
готовката на заседанията се осигуряват от 
администрацията на комисията.
(2) Администрацията на комисията се ръ­
ководи от председателя на комисията.
Г л а в а  в т о р а
КОМИСИЯ ЗА ФИНАНСОВ НАДЗОР
Раздел І
Състав и правомощия на комисията
Чл. 5. Комисията е колегиален орган и 
се състои от петима членове: председател, 
трима заместник-председатели и член.
Чл. 6. (1) Комисията за финансов надзор:
1. осъществява държавния надзор по Зако­
на за публичното предлагане на ценни книжа, 
Закона срещу пазарните злоупотреби с фи­
нансови инструменти, Закона за дружествата 
със специална инвестиционна цел, Закона за 
пазарите на финансови инструменти, Закона 
за възстановяване и преструктуриране на кре­
дитни институции и инвестиционни посред-
ници и Закона за дейността на колективните 
инвестиционни схеми и други предприятия 
за колективно инвестиране;
2. осъществява държавния застраховате­
лен надзор по Кодекса за застраховането и 
Закона за здравното осигуряване;
3. осъществява държавния осигурителен 
надзор по Кодекса за социално осигуряване;
4. регулира дейността на поднадзорните 
лица.
(2) В изпълнение на своите правомощия 
комисията:
1. приема наредби и издава инструкции 
и указания;
2. разработва и прилага правила и системи 
за управление на рисковете на финансовите 
пазари;
3. издава или отказва издаването на раз­
решения (лицензии) и одобрения;
4. извършва проверки по документи и на 
място върху дейността на поднадзорните лица;
5. прилага принудителни административни 
мерки и налага административни наказания;
6. предявява искане за откриване на про­
изводство по несъстоятелност на поднадзорно 
лице;
7. назначава квестор в случаите, пред­
видени в Закона за публичното предлагане 
на ценни книжа, Закона за дружествата със 
специална инвестиционна цел, Закона за 
пазарите на финансови инструменти, Закона 
за дейността на колективните инвестиционни 
схеми и други предприятия за колективно 
инвестиране, Кодекса за застраховането и 
Кодекса за социално осигуряване;
8. разпорежда освобождаването на опра­
вомощени да управляват и представляват 
поднадзорно лице в случаите, предвидени в 
Закона за публичното предлагане на ценни 
книжа, Закона за пазарите на финансови 
инструменти, Закона за дейността на ко­
лективните инвестиционни схеми и други